title: “Ta’lim muassasalarida boshqaruv va o‘quv sifatini
text: |
  “Ta’lim muassasalarida boshqaruv va o‘quv sifatiniBog'liq ЖДПУ Мактаб менежменти 06 12 22 Анжуман тўплам 197
  “Ta’lim muassasalarida boshqaruv va o‘quv sifatini
  takomillashtirish muammolari” – respublika ilmiy-amaliy konferensiyasi
  JIZZAX DAVLAT PEDAGOGIKA UNIVERSITETI
  06.12.2022
  harakatlarining kutilmagan natijalari uchun javob bera olish, mas’uliyatlilik va bag‘rikenglik,
  individning siyosiy samaradorligi, umumiy muvaffaqiyat va oxir-oqibat eng muhimi jamiyatning
  ma’naviy yuksalishi uchun o‘ta muhim hisoblanadi.
  “Journal of American Indian Education” jurnali tarbiyaviy faoliyat strategiyasi xaqida so‘z
  yuritib, “yaxshi inson”ni shakllantirish birinchi navbatda axborot, ma’rifat, ongning rivojlanishi,
  qarama-qarshiliklarni yengib o‘tish, tanqid, ijodiy faollik, siyosiy, madaniy va iqtisodiy sohalarda
  mustaqil qaror qabul qila olish kabi ko‘nikmalarni integral shakllantirish orqali kechishi
  lozimligini ta’kidlaydi[3].
  Oliy pedagogika ta’lim muassasasi talabalari tarbiyaviy ishini tashkillashtirishda o‘quv
  loyihasi metodiga alohida ahamiyat berish mumkin. Bunda, dastlab birinchi kurs talabalarida
  jamoada ishlash, nostandart vaziyatlarda tezkor qaror qabul qilish qobiliyatlari rivojlantiriladi. 2-
  3 kurs talabalari ijtimoiy loyihalash texnologiyasini o‘rganishga kirishadilar. Mazkur metodni
  qo‘llashning yakuniy natijasi ijtimoiy loyihani yaratish bo‘lib, bu ishtirokchilar uchun muhim
  amaliy ahamiyat kasb etadi. Masalan, 2-kurs talabalari guruh murabbiylari bilan birgalikda ustoz-
  shogird tizimida quyidagi loyihalarni yaratishlari mumkin: “Active house” bolalar ijodiy
  studiyasi”, “Bolalarga tabassum sovg‘a qil!” bolalar klubi”, “Universitet (institut)ning rekreatsion
  hududlarida ilmiy-texnik kutubxona reklamasi” va boshqalar. 3-kursda talabalar “Tarbiya”
  laboratoriyasi faoliyatida qatnashish imkoniyatiga ega bo‘ladilar, bu esa, ularga ijtimoiy faoliyat
  bilan shug‘ullanish, murabbiy bilan ishlash jarayonida egallangan bilim, ko‘nikma va amaliy
  faoliyat tajribasini namoyon etish imkoniyatini taqdim etadi. “Tarbiya” laboratoriyasi ishtirokchisi
  hisoblangan talabalar oliy ta’lim muassasalari uchun ommabop hisoblangan “Talabalar
  qo‘g‘irchoq teatri”, “Futbol turniri” kabi loyihalarning tashkilotchilariga aylanishadi.[3]
  Xulosa o‘rnida shuni ta’kidlash joizki, oliy pedagogika ta’lim muassasalarida tashkil
  etiladigan tarbiyaviy faoliyatning har bir turi talabalarda bilishga doir, ijodiy, ijtimoiy va shaxsiy
  tajribani tarkib toptirishga xizmat qiladi.
  |
  | |